CELEX: 32021R1475
Language: ro
Date: 2021-09-14 00:00:00
Title: Regulamentul de punere în aplicare (UE) 2021/1475 al Comisiei din 14 septembrie 2021 de extindere a taxei antidumping definitive instituite prin Regulamentul de punere în aplicare (UE) 2019/915 asupra importurilor de anumite folii de aluminiu în rulouri originare din Republica Populară Chineză la importurile de anumite folii de aluminiu în rulouri expediate din Thailanda, indiferent dacă au fost sau nu declarate ca fiind originare din Thailanda

15.9.2021   
               
               
                  RO
               
               
                  Jurnalul Oficial al Uniunii Europene
               
               
                  L 325/24
               
            
         REGULAMENTUL DE PUNERE ÎN APLICARE (UE) 2021/1475 AL COMISIEI
         din 14 septembrie 2021
         de extindere a taxei antidumping definitive instituite prin Regulamentul de punere în aplicare (UE) 2019/915 asupra importurilor de anumite folii de aluminiu în rulouri originare din Republica Populară Chineză la importurile de anumite folii de aluminiu în rulouri expediate din Thailanda, indiferent dacă au fost sau nu declarate ca fiind originare din Thailanda
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/1036 al Parlamentului European și al Consiliului din 8 iunie 2016 privind protecția împotriva importurilor care fac obiectul unui dumping din partea țărilor care nu sunt membre ale Uniunii Europene (1) (denumit în continuare „regulamentul de bază”), în special articolul 13,
         întrucât:
         1.   PROCEDURĂ
         
         1.1.   Ancheta precedentă și măsurile existente
         
         
                     (1)
                  
                  
                     În martie 2013, prin Regulamentul de punere în aplicare (UE) nr. 217/2013 (2), Consiliul a instituit o taxă antidumping definitivă la importurile de anumite folii de aluminiu în rulouri (denumite în continuare „rulouri mici”) originare din Republica Populară Chineză (denumită în continuare „RPC”) în urma unei anchete antidumping (denumită în continuare „ancheta inițială”). Măsurile au luat forma unei taxe ad valorem cuprinse între 14,2 % și 35,6 %.
                  
               
                     (2)
                  
                  
                     În iunie 2019, prin Regulamentul de punere în aplicare (UE) 2019/915 (3), Comisia Europeană (denumită în continuare „Comisia”) a menținut măsurile definitive (denumite în continuare „măsurile în vigoare”) în urma unei reexaminări efectuate în perspectiva expirării măsurilor în temeiul articolului 11 alineatul (2) din regulamentul de bază (denumită în continuare „ancheta de reexaminare”).
                  
               1.2.   Cerere
         
         
                     (3)
                  
                  
                     Comisia a primit, în temeiul articolului 13 alineatul (3) și al articolului 14 alineatul (5) din regulamentul de bază, o cerere de anchetă cu privire la o eventuală eludare a măsurilor antidumping instituite la importurile de anumite folii de aluminiu în rulouri originare din RPC prin intermediul importurilor expediate din Thailanda, indiferent dacă au fost sau nu declarate ca fiind originare din Thailanda, și de supunere a acestor importuri la înregistrare.
                  
               
                     (4)
                  
                  
                     Cererea a fost depusă la 9 noiembrie 2020. Solicitantul a solicitat anonimatul atât în etapa de depunere a cererii, cât și pe durata anchetei. Solicitantul și-a justificat în mod corespunzător cererile, care au fost acceptate de Comisie, întrucât a considerat că existau motive suficiente pentru a acorda confidențialitate în ceea ce privește identitatea acestuia.
                  
               
                     (5)
                  
                  
                     Cererea conținea suficiente elemente de probă care atestau o modificare a configurației schimburilor comerciale implicând exporturi din Republica Populară Chineză și din Thailanda către Uniune, care a avut loc după instituirea măsurilor privind rulourile mici. Această modificare pare să rezulte din faptul că rulourile mici sunt expediate către Uniune din Thailanda, după ce au fost supuse unor operațiuni de asamblare în Thailanda. Solicitarea conținea, de asemenea, suficiente elemente de probă care arătau că aceste operațiuni de asamblare constituiau o eludare, întrucât piesele chinezești reprezentau mai mult de 60 % din valoarea totală a pieselor produsului asamblat, în timp ce valoarea adăugată în cursul operațiunilor de asamblare reprezenta mai puțin de 25 % din costul de fabricație.
                  
               
                     (6)
                  
                  
                     Mai mult, cererea conținea suficiente elemente de probă conform cărora practica descrisă mai sus a subminat efectele corective ale măsurilor antidumping existente în ceea ce privește cantitățile și prețurile. În plus, au existat suficiente elemente de probă că prețurile rulourilor mici expediate din Thailanda au făcut obiectul unui dumping în raport cu valoarea normală stabilită anterior pentru rulourile mici.
                  
               1.3.   Produsul în cauză și produsul care face obiectul anchetei
         
         
                     (7)
                  
                  
                     Produsul în cauză este reprezentat de foliile de aluminiu cu o grosime de 0,007 mm sau mai mult, însă mai mică de 0,021 mm, fără suport, neprelucrate altfel decât prin simplă laminare, chiar gofrate, în rulouri ușoare cu greutatea de maximum 10 kg, clasificate la data intrării în vigoare a Regulamentului de punere în aplicare (UE) 2019/915 al Comisiei la codurile NC ex 7607 11 11 și ex 7607 19 10 (codurile TARIC 7607111110 și 7607191010), originare din RPC (denumite în continuare „produsul în cauză”). Acesta este produsul căruia i se aplică în prezent măsurile în vigoare.
                  
               
                     (8)
                  
                  
                     Produsul care face obiectul anchetei este același cu produsul definit în considerentul precedent, încadrat în prezent la codurile NC ex 7607 11 11 și ex 7607 19 10, dar expediat din Thailanda, indiferent dacă a fost declarat sau nu ca fiind originar din Thailanda (codurile TARIC 7607111111 și 7607191011), (denumit în continuare „produsul care face obiectul anchetei”).
                  
               
                     (9)
                  
                  
                     Ancheta a arătat că rulourile de mici dimensiuni exportate în Uniune din RPC și cele expediate din Thailanda prezintă aceleași caracteristici fizice și chimice de bază, sunt destinate acelorași utilizări și, prin urmare, ar trebui considerate a fi produse similare în sensul articolului 1 alineatul (4) din regulamentul de bază.
                  
               1.4.   Deschiderea anchetei
         
         
                     (10)
                  
                  
                     Stabilind, după ce a informat statele membre, că există suficiente elemente de probă pentru deschiderea unei anchete în temeiul articolului 13 alineatul (3) din regulamentul de bază, Comisia a deschis o anchetă și a supus înregistrării importurile de rulouri mici expediate din Thailanda, indiferent dacă au fost sau nu declarate ca fiind originare din Thailanda, prin Regulamentul de punere în aplicare (UE) 2020/2161 al Comisiei din 21 decembrie 2020 (4) (denumit în continuare „regulamentul de deschidere”).
                  
               1.5.   Perioada de anchetă și perioada de raportare
         
         
                     (11)
                  
                  
                     Ancheta s-a desfășurat în perioada cuprinsă între 1 ianuarie 2016 și 30 iunie 2020 („perioada de anchetă” sau „PA”). Au fost colectate date pentru perioada de anchetă pentru a cerceta, printre altele, presupusa modificare a configurației schimburilor comerciale rezultată ca urmare a instituirii măsurilor asupra produsului în cauză, precum și existența unei practici, a unui proces sau a unei activități pentru care nu există un alt motiv întemeiat sau o altă justificare economică suficiente decât instituirea taxei. Pentru perioada cuprinsă între 1 iulie 2019 și 30 iunie 2020 (denumită în continuare „perioada de raportare” sau „PR”) au fost colectate date mai detaliate, pentru a se examina dacă importurile au compromis efectul corectiv al măsurilor în vigoare în ceea ce privește prețurile și/sau cantitățile, precum și existența dumpingului.
                  
               1.6.   Ancheta
         
         
                     (12)
                  
                  
                     Comisia a informat oficial autoritățile din RPC și din Thailanda, producătorii-exportatori din aceste țări, importatorii din Uniune cunoscuți ca fiind interesați și industria Uniunii cu privire la deschiderea anchetei. Chestionare și/sau formulare de cerere de scutire au fost puse la dispoziția producătorilor/exportatorilor din RPC și din Thailanda, precum și a importatorilor din Uniune cunoscuți de către Comisie sau care și-au manifestat interesul în termenele stabilite în articolul 3 din regulamentul de deschidere.
                  
               
                     (13)
                  
                  
                     Comisia a oferit părților interesate posibilitatea de a-și face cunoscut punctul de vedere în scris și de a solicita să fie audiate în termenul prevăzut în regulamentul de deschidere. Toate părțile au fost informate cu privire la faptul că neprezentarea tuturor informațiilor relevante sau prezentarea de informații incomplete, false sau care induc în eroare ar putea conduce la aplicarea articolului 18 din regulamentul de bază și la formularea constatărilor doar pe baza datelor disponibile.
                  
               
                     (14)
                  
                  
                     Doi producători din Uniune s-au prezentat ca părți interesate, dar nu s-au primit răspunsuri la chestionare/formulare de cerere de scutire din Thailanda, RPC sau altă țară.
                  
               2.   REZULTATELE ANCHETEI
         
         2.1.   Considerații generale
         
         
                     (15)
                  
                  
                     În conformitate cu articolul 13 alineatul (1) din regulamentul de bază, evaluarea unei eventuale eludări ar trebui să fie efectuată analizându-se, în mod succesiv:
                     
                                 —
                              
                              
                                 dacă a existat o modificare a configurației schimburilor comerciale între RPC, Thailanda și Uniune;
                              
                           
                                 —
                              
                              
                                 dacă această modificare a decurs dintr-o practică, dintr-un proces sau dintr-o activitate pentru care nu exista un alt motiv întemeiat sau o altă justificare economică suficiente decât instituirea măsurilor antidumping în vigoare;
                              
                           
                                 —
                              
                              
                                 dacă au existat elemente de probă pentru a dovedi existența unui prejudiciu sau compromiterea efectelor corective ale măsurilor antidumping în vigoare în ceea ce privește prețurile și/sau cantitățile produsului care face obiectul anchetei; și
                              
                           
                                 —
                              
                              
                                 dacă au existat elemente de probă care să ateste existența dumpingului în raport cu valorile normale stabilite anterior pentru produsul în cauză.
                              
                           
               
                     (16)
                  
                  
                     În ancheta actuală, întrucât elementele de probă furnizate de solicitanți în cerere au atras atenția asupra operațiunilor de asamblare efectuate în Thailanda, Comisia a analizat mai precis dacă au fost îndeplinite criteriile prevăzute la articolul 13 alineatul (2) din regulamentul de bază, și anume:
                     
                                 —
                              
                              
                                 dacă operațiunea de asamblare a început sau s-a intensificat semnificativ de la sau chiar înainte de începerea anchetei antidumping și dacă piesele în cauză provin din țara care face obiectul măsurilor; și
                              
                           
                                 —
                              
                              
                                 dacă respectivele piese constituie minimum 60 % din valoarea totală a pieselor produsului asamblat și dacă valoarea adăugată a pieselor încorporate în cursul operațiunii de asamblare sau de încheiere depășea 25 % din costurile de fabricație.
                              
                           
               2.2.   Nivel de cooperare
         
         
                     (17)
                  
                  
                     Înainte de deschiderea anchetei, guvernul thailandez a furnizat numele și adresele mai multor producători de folie de aluminiu de uz casnic din Thailanda. Astfel cum s-a menționat în considerentul (14) de mai sus, niciunul dintre acești producători/exportatori thailandezi și niciun alt producător/exportator thailandez nu s-a manifestat și nu a prezentat o cerere de scutire.
                  
               
                     (18)
                  
                  
                     Prin nota verbală din 11 februarie 2021, Comisia a informat guvernul thailandez că, din cauza lipsei de cooperare din partea exportatorilor/producătorilor din Thailanda, intenționează să își bazeze constatările privind existența unor practici de eludare pe datele disponibile, în conformitate cu articolul 18 din regulamentul de bază. Comisia a subliniat, de asemenea, că o constatare bazată pe datele disponibile poate fi mai puțin favorabilă părții în cauză și a invitat guvernul thailandez să prezinte observații.
                  
               
                     (19)
                  
                  
                     Guvernul Thailandei a răspuns Comisiei că fusese informat cu privire la intenția societății Dingheng New Materials Co., Ltd., de a coopera și că, în cazul în care nu există cooperare din partea producătorilor-exportatori thailandezi, Comisia poate utiliza datele disponibile pentru constatările privind practicile de eludare în legătură cu producătorii-exportatori din Thailanda.
                  
               
                     (20)
                  
                  
                     Comisia a observat că societatea menționată de guvernul thailandez nu a cooperat la prezenta anchetă, ci în ancheta paralelă privind eludarea referitoare la importurile de folie de aluminiu în rulouri jumbo (5). În cadrul prezentei anchete, nu s-a manifestat niciun producător thailandez al produsului care face obiectul anchetei.
                  
               
                     (21)
                  
                  
                     Prin urmare, pe această bază, în conformitate cu articolul 18 alineatul (1) din regulamentul de bază, constatările privind existența practicilor de eludare prezentate mai jos au fost stabilite pe baza datelor disponibile. În special, Comisia s-a bazat pe informațiile cuprinse în cerere, combinate cu alte surse de informații, cum ar fi statisticile comerciale privind importurile și exporturile [de exemplu, de la Eurostat și Global Trade Atlas („GTA”)], precum și pe datele disponibile publicului.
                  
               2.3.   Modificarea configurației schimburilor comerciale
         
         
                     (22)
                  
                  
                     Tabelul 1 de mai jos prezintă evoluția importurilor din RPC și Thailanda în perioada de anchetă (6).
                     
                        Tabelul 1
                     
                     
                        Importurile de rulouri mici în cursul perioadei de anchetă (tone)
                     
                     
                                  
                              
                              
                                 2016
                              
                              
                                 2017
                              
                              
                                 2018
                              
                              
                                 2019
                              
                              
                                 PR
                              
                           
                                 RPC
                              
                              
                                 299
                              
                              
                                 471
                              
                              
                                 308
                              
                              
                                 596
                              
                              
                                 414
                              
                           
                                 
                                    indice (bază = 2016)
                                 
                              
                              
                                 
                                    100
                                 
                              
                              
                                 
                                    157
                                 
                              
                              
                                 
                                    103
                                 
                              
                              
                                 
                                    199
                                 
                              
                              
                                 
                                    139
                                 
                              
                           
                                 Cota importurilor totale
                              
                              
                                 8 %
                              
                              
                                 10 %
                              
                              
                                 6 %
                              
                              
                                 7 %
                              
                              
                                 5 %
                              
                           
                                 Thailanda
                              
                              
                                 70
                              
                              
                                 654
                              
                              
                                 814
                              
                              
                                 1 088 
                              
                              
                                 1 069 
                              
                           
                                 
                                    indice (bază = 2016)
                                 
                              
                              
                                 
                                    100
                                 
                              
                              
                                 
                                    934
                                 
                              
                              
                                 
                                    1 163 
                                 
                              
                              
                                 
                                    1 555 
                                 
                              
                              
                                 
                                    1 527 
                                 
                              
                           
                                 Cota importurilor totale
                              
                              
                                 2 %
                              
                              
                                 13 %
                              
                              
                                 17 %
                              
                              
                                 12 %
                              
                              
                                 14 %
                              
                           
                                 Importuri totale
                              
                              
                                 3 904 
                              
                              
                                 4 891 
                              
                              
                                 4 914 
                              
                              
                                 8 838 
                              
                              
                                 7 751 
                              
                           
                                 
                                    Sursă: Eurostat.
                              
                           
               
                     (23)
                  
                  
                     Între 2016 și sfârșitul perioadei de raportare s-a înregistrat o creștere semnificativă a importurilor din Thailanda, de la 70 tone la 1 069 tone. În același timp, cota sa din totalul importurilor a crescut de la 2 % la 14 %. Importurile din RPC au crescut, de asemenea, dar într-un ritm mult mai lent, de la 299 la 414 tone. Cu toate acestea, cota chineză din totalul importurilor a scăzut de la 8 % la 5 % sau, de la o cvadruplare a volumului importurilor thailandeze la doar o treime. În plus, la momentul anchetei inițiale, importurile din RPC se află încă la volume inferioare celor 610 tone din 2013.
                  
               
                     (24)
                  
                  
                     Tabelul 2 prezintă evoluția exporturilor de materii prime necesare pentru producția de rulouri mici din RPC către Thailanda în cursul perioadei de anchetă.
                     
                        Tabelul 2
                     
                     
                        Exporturile de materii prime din RPC către Thailanda în perioada de anchetă
                         (7)
                        (tone)
                     
                     
                                  
                              
                              
                                 2016
                              
                              
                                 2017
                              
                              
                                 2018
                              
                              
                                 2019
                              
                              
                                 PR
                              
                           
                                 Folie brută (tone)
                              
                              
                                 50 111 
                              
                              
                                 52 950 
                              
                              
                                 62 799 
                              
                              
                                 68 755 
                              
                              
                                 71 668 
                              
                           
                                 
                                    indice (bază = 2016)
                                 
                              
                              
                                 
                                    100
                                 
                              
                              
                                 
                                    106
                                 
                              
                              
                                 
                                    125
                                 
                              
                              
                                 
                                    137
                                 
                              
                              
                                 
                                    143
                                 
                              
                           
                                 Rulouri jumbo (tone)
                              
                              
                                 31 931 
                              
                              
                                 37 697 
                              
                              
                                 49 686 
                              
                              
                                 63 988 
                              
                              
                                 69 248 
                              
                           
                                 
                                    indice (bază = 2016)
                                 
                              
                              
                                 
                                    100
                                 
                              
                              
                                 
                                    118
                                 
                              
                              
                                 
                                    156
                                 
                              
                              
                                 
                                    200
                                 
                              
                              
                                 
                                    217
                                 
                              
                           
                                 Total materii prime (tone)
                              
                              
                                 82 042 
                              
                              
                                 90 647 
                              
                              
                                 112 485 
                              
                              
                                 132 743 
                              
                              
                                 140 916 
                              
                           
                                 
                                    indice (bază = 2016)
                                 
                              
                              
                                 100
                              
                              
                                 110
                              
                              
                                 137
                              
                              
                                 162
                              
                              
                                 172
                              
                           
                                 
                                    Sursă: Global Trade Atlas.
                              
                           
               
                     (25)
                  
                  
                     Principala materie primă pentru producția de folie de aluminiu de uz casnic este aluminiul primar. Aluminiul brut este apoi prelucrat pentru a produce folie brută, care, la rândul său, este prelucrată în folie de aluminiu de uz casnic în rulouri cu o greutate mai mare de 10 kg („rulouri jumbo”) și/sau rulouri mici (cântărind 10 kg sau mai puțin). Informațiile de care dispune Comisia preluate din cerere arată că producția de rulouri mici exportate din Thailanda către UE se realizează în principal din materii prime intermediare ca folia brută sau rulourile jumbo.
                  
               
                     (26)
                  
                  
                     Tabelul 2 arată că, din 2016, s-a înregistrat o creștere continuă a exporturilor de astfel de materii prime din China către Thailanda. Cu toate acestea, Comisia a observat că cele două materii prime nu sunt utilizate doar pentru producția de rulouri mici în Thailanda. De exemplu, folia brută este utilizată, de asemenea, pentru producția de rulouri jumbo în Thailanda. Aceste rulouri jumbo sunt fie vândute pe piața internă thailandeză, fie exportate către țări terțe, printre care UE. În plus, folia brută este utilizată ca materie primă într-o serie de alte industrii, cum ar fi industria ambalajelor sau în scopuri de izolare. Prin urmare, doar o parte din aceste importuri de folie brută este utilizată efectiv în procesul de producție a rulourilor mici.
                  
               
                     (27)
                  
                  
                     În plus, datele din tabelul 2 pentru rulourile jumbo includ, de asemenea, rulouri jumbo din folii convertoare, care se încadrează la aceleași coduri de mărfuri, dar nu sunt utilizate pentru producția de folie de aluminiu de uz casnic. Nu se știe ce procent din rulourile jumbo importate în Thailanda corespunde foliilor convertoare de aluminiu, deoarece astfel de date detaliate privind importurile thailandeze nu sunt disponibile. Cu toate acestea, având în vedere lipsa dovezilor contrare, este rezonabil să se presupună că raportul dintre producția de folii convertoare și producția de folii de aluminiu de uz casnic din Thailanda a rămas stabil pe parcursul PA. În orice caz, având în vedere tendința prezentată în tabelul 1 de mai sus, producția de folii de uz casnic a crescut. Aceasta înseamnă că tendința de creștere observată pentru toate tipurile de rulouri jumbo este valabilă și pentru rulourile jumbo din folii de uz casnic.
                  
               
                     (28)
                  
                  
                     În orice caz, faptul că există o creștere semnificativă a volumului importurilor de materii prime din RPC către Thailanda indică o creștere a cererii de astfel de materii prime în Thailanda. Acest lucru poate fi explicat, cel puțin parțial, prin creșterea producției și a exporturilor de rulouri mici în și din Thailanda.
                  
               
                     (29)
                  
                  
                     Creșterea exporturilor thailandeze către Uniune, scăderea paralelă a importurilor din China în comparație cu importurile de rulouri mici din Thailanda și creșterea exporturilor chineze de materii prime către Thailanda în aceeași perioadă constituie o modificare a configurației schimburilor comerciale dintre China, Thailanda și Uniune, în sensul articolului 13 alineatul (1) din regulamentul de bază.
                  
               2.4.   Natura practicilor de eludare pentru care nu există o motivație suficientă sau o justificare economică
         
         
                     (30)
                  
                  
                     Articolul 13 alineatul (1) din regulamentul de bază prevede ca modificarea configurației schimburilor comerciale să fie rezultatul unei practici, al unui proces sau al unei activități pentru care nu există altă motivație suficientă sau justificare economică alta decât instituirea taxei. Practica, procesul sau activitatea respectivă include expedierea via țări terțe a produsului care face obiectul măsurilor existente, precum și operațiunile de asamblare a pieselor/de încheiere (finisare) într-o țară terță, în conformitate cu articolul 13 alineatul (2) din regulamentul de bază.
                  
               
                     (31)
                  
                  
                     Întrucât niciun producător-exportator nu a cooperat la anchetă, constatările privind existența și natura practicilor de eludare din Thailanda s-au bazat pe datele disponibile, în conformitate cu articolul 18 din regulamentul de bază, astfel cum se explică la punctul 2.2 de mai sus.
                  
               
                     (32)
                  
                  
                     În cererea sa, solicitantul a furnizat elemente de probă care arată că rulourile mici din Thailanda au fost produse prin reînfășurarea rulourilor jumbo provenind direct din RPC sau indirect de la producători thailandezi care se aprovizionează cu materii prime din RPC pentru a produce rulouri jumbo (8). Solicitantul a arătat că:
                     
                                 1.
                              
                              
                                 Producătorii thailandezi nu dispun de echipamentele necesare pentru a produce rulouri mici din aluminiu primar, ci numai pentru a înfășura, a decupa, a tăia în lung, a recoace și a efectua alte operațiuni relativ minore asupra rulourilor jumbo. Acest lucru este confirmat, de asemenea, de informațiile de pe site-urile internet ale mai multor producători thailandezi (9).
                              
                           
                                 2.
                              
                              
                                 Producătorii thailandezi se aprovizionează cu rulouri jumbo fie direct din RPC, fie de la producătorii de rulouri jumbo thailandezi care își procură materia primă (folia brută) din RPC. Această din urmă practică este confirmată de constatările din ancheta paralelă a Comisiei privind rulourile jumbo.
                              
                           
                                 3.
                              
                              
                                 Toți producătorii-exportatori thailandezi cunoscuți de rulouri mici cu privire la care Comisia dispune de informații din cerere și din informații care sunt disponibile în mod public, sunt filiale ale unor societăți chineze care pot produce și produc efectiv rulouri mici în RPC. Aici se include și operațiunea de asamblare situată în prezent în Thailanda, cu privire la care solicitantul a furnizat informații.
                              
                           
               
                     (33)
                  
                  
                     Ancheta nu a evidențiat nicio dovadă a unei motivații suficiente sau a unei justificări economice pentru importul în Uniune de rulouri mici din Thailanda, alta decât evitarea plății taxelor antidumping în vigoare în prezent. De fapt, informațiile furnizate de solicitant arată că site-ul internet al unui producător de rulouri mici din Thailanda menționa în mod explicit evitarea taxelor antidumping ca unul dintre motivele pentru stabilirea producției în Thailanda (10).
                  
               2.5.   Începerea sau intensificarea substanțială a operațiunilor
         
         
                     (34)
                  
                  
                     În ceea ce privește operațiunile de asamblare, articolul 13 alineatul (2) din regulamentul de bază prevede că operațiunea de asamblare a început sau s-a intensificat substanțial de la deschiderea anchetei antidumping, sau chiar înainte de deschidere, în timp ce piesele în cauză provin din țara supusă măsurilor.
                  
               
                     (35)
                  
                  
                     Importurile din Thailanda în UE au fost neglijabile în 2015 și 2016. Anul 2017 a înregistrat o creștere semnificativă a exporturilor până la 654 de tone în 2017 și a continuat să crească în fiecare an de atunci. Informațiile furnizate de solicitant cu privire la producătorii-exportatori thailandezi, precum și informațiile disponibile public arată că construcția de instalații de producție de rulouri mici în Thailanda a început în 2016 și 2017 și, iar pentru una dintre societăți, în 2018. Prin urmare, operațiunea de asamblare a început de la deschiderea anchetei antidumping.
                  
               
                     (36)
                  
                  
                     Din cauza lipsei de cooperare din partea producătorilor-exportatori thailandezi, Comisia s-a bazat pe elementele de probă furnizate de solicitant în cerere și pe informațiile disponibile public pentru a stabili originea materiilor prime utilizate la asamblarea rulourilor mici din Thailanda. Toți producătorii thailandezi despre care se știe că își exportă produsele în Uniune sunt filiale ale producătorilor chinezi de folii din aluminiu de uz casnic care sunt supuși taxelor antidumping atunci când exportă din RPC. În plus, informațiile furnizate de solicitant arată că una dintre societățile thailandeze susține că își cumpără toate materiile prime de la societatea învecinată Dingheng New Materials Co. Ltd., despre care s-a demonstrat în ancheta paralelă privind rulourile jumbo (11) că eludează taxele antidumping aplicate rulourilor jumbo din China. Ancheta nu a descoperit niciun element de probă care să arate că materiile prime utilizate de producătorii-exportatori thailandezi sunt de altă origine decât cea chineză. Prin urmare, piesele în cauză provin din țara care face obiectul măsurilor.
                  
               2.6.   Valoarea pieselor și valoarea adăugată
         
         
                     (37)
                  
                  
                     Articolul 13 alineatul (2) din regulamentul de bază prevede că, în ceea ce privește operațiunile de asamblare, o altă condiție pentru stabilirea eludării este ca piesele (de origine chineză, în acest caz) să constituie cel puțin 60 % din valoarea totală a pieselor produsului asamblat și ca valoarea adăugată a pieselor încorporate în cursul operațiunii de asamblare sau de încheiere să fie mai mică de 25 % din costurile de fabricație. Din cauza lipsei de cooperare din partea producătorilor-exportatori thailandezi, Comisia s-a bazat pe elementele de probă furnizate de solicitant pentru a stabili dacă pragurile de 60 % și 25 % au fost atinse.
                  
               
                     (38)
                  
                  
                     Ținând seama de echipamentele pe care producătorii-exportatori cunoscuți le utilizează în fabricile lor, astfel cum se arată pe site-urile lor respective și cum reiese din informațiile furnizate în cerere, procesul de producție din Thailanda poate implica cel mult anumite operațiuni de finisare, cum ar fi reînfășurarea, tăierea în lung sau recoacerea.
                  
               
                     (39)
                  
                  
                     Solicitantul a arătat că, pentru producția de rulouri mici fie din rulouri jumbo, fie din folie brută, aceste materii prime reprezintă aproape 90 % din valoarea totală a pieselor produsului asamblat. Solicitantul a arătat, de asemenea, că, pentru ambele materii prime, valoarea adăugată a acestor piese a fost mai mică de 18 % și, respectiv, mai mică de 24 %.
                  
               
                     (40)
                  
                  
                     Prin urmare, Comisia a concluzionat că criteriile prevăzute la articolul 13 alineatul (2) din regulamentul de bază sunt îndeplinite.
                  
               2.7.   Compromiterea efectelor corective ale taxei
         
         
                     (41)
                  
                  
                     Pentru a evalua posibila compromitere a efectelor corective ale măsurilor existente în ceea ce privește prețurile și/sau cantitățile, Comisia a utilizat prețurile de export și volumele raportate de Eurostat. Comisia a comparat prețul mediu neprejudiciabil, astfel cum a fost stabilit în ancheta de reexaminare în perspectiva expirării măsurilor din 2019, cu prețurile CIF de export medii ponderate, ajustate în mod corespunzător pentru a include taxele vamale convenționale și costurile ulterioare vămuirii, diferența fiind nivelul subcotării prețurilor indicative.
                  
               
                     (42)
                  
                  
                     Această comparație a prețurilor a arătat existența unei subcotări de 29 %.
                  
               
                     (43)
                  
                  
                     În plus, ancheta a stabilit că cantitățile exportate și despre care s-a constatat că eludează măsurile existente sunt semnificative, reprezentând aproape 14 % din volumul total al importurilor de rulouri mici în cursul perioadei de raportare.
                  
               
                     (44)
                  
                  
                     Prin urmare, Comisia a concluzionat că măsurile existente sunt compromise din punct de vedere al cantităților și al prețurilor de importurile din Thailanda care fac obiectul prezentei anchete.
                  
               2.8.   Dovada existenței dumpingului
         
         
                     (45)
                  
                  
                     În conformitate cu articolul 13 alineatul (1) din regulamentul de bază, Comisia a examinat dacă există sau nu elemente de probă ale unui dumping în raport cu valoarea normală stabilită în ultima reexaminare efectuată în perspectiva expirării măsurilor pentru produsul similar.
                  
               
                     (46)
                  
                  
                     Pentru a stabili prețurile de export din Thailanda, Comisia a utilizat prețul mediu de export al rulourilor mici în cursul perioadei de raportare, astfel cum a fost raportat de Eurostat. În scopul asigurării unei comparații juste între valoarea normală și prețul de export, s-a ținut seama în mod corespunzător, sub forma ajustărilor, de diferențele care afectează prețurile și comparabilitatea acestora, în conformitate cu articolul 2 alineatul (10) din regulamentul de bază. Prețurile medii de export astfel stabilite au fost inferioare valorii normale stabilite în cadrul ultimei reexaminări efectuate în perspectiva expirării măsurilor, care a demonstrat existența dumpingului.
                  
               3.   MĂSURI
         
         
                     (47)
                  
                  
                     Pe baza acestor constatări, Comisia a concluzionat că taxa antidumping instituită la importurile de rulouri mici originare din RPC este eludată de importurile produsului care face obiectul anchetei.
                  
               
                     (48)
                  
                  
                     Prin urmare, în conformitate cu articolul 13 alineatul (1) din regulamentul de bază, măsurile antidumping în vigoare trebuie să fie extinse la importurile produsului care face obiectul anchetei.
                  
               
                     (49)
                  
                  
                     În temeiul articolului 13 alineatul (1) al doilea paragraf din regulamentul de bază, măsura care urmează să fie extinsă trebuie să fie cea stabilită la articolul 1 alineatul (2) din Regulamentul de punere în aplicare (UE) 2019/915 al Comisiei pentru „toate celelalte societăți”, și anume o taxă antidumping definitivă de 35,6 % aplicabilă prețului net, franco frontiera Uniunii, înainte de taxele vamale.
                  
               
                     (50)
                  
                  
                     În conformitate cu articolul 13 alineatul (3) din regulamentul de bază, care stipulează că orice măsuri extinse trebuie să se aplice importurilor care au intrat în Uniune sub obligația de înregistrare instituită de regulamentul de deschidere, taxa antidumping trebuie să fie aplicată acestor importuri înregistrate ale produsului care face obiectul anchetei.
                  
               4.   INFORMAREA PĂRȚILOR
         
         
                     (51)
                  
                  
                     La 24 iunie 2021, Comisia a adus la cunoștința tuturor părților interesate faptele și considerațiile esențiale care au condus la concluziile de mai sus și le-a invitat să prezinte observații. Nu s-au primit observații.
                  
               
                     (52)
                  
                  
                     Măsurile prevăzute în prezentul regulament sunt în conformitate cu avizul comitetului înființat în temeiul articolului 15 alineatul (1) din Regulamentul (UE) 2016/1036,
                  
               ADOPTĂ PREZENTUL REGULAMENT:
         
            Articolul 1
            
               (1)   Taxa antidumping definitivă instituită prin Regulamentul de punere în aplicare (UE) 2019/915 asupra importurilor de anumite folii de aluminiu în rulouri originare din Republica Populară Chineză, în urma unei reexaminări efectuate în perspectiva expirării măsurilor în temeiul articolului 11 alineatul (2) din Regulamentul (UE) 2016/1036, se extinde la importurile de folii de aluminiu cu o grosime de 0,007 mm sau mai mult, însă mai mică de 0,021 mm, fără suport, neprelucrate altfel decât prin simplă laminare, chiar gofrate, în rulouri ușoare cu greutatea de maximum 10 kg, expediate din Thailanda, indiferent dacă au fost declarate sau nu ca fiind originare din Thailanda, încadrate la codurile NC 7607 11 11 și 7607 19 10 (codurile TARIC 7607111111 și 7607191011).
            
            
               (2)   Taxa extinsă în temeiul alineatului (1) de la prezentul articol se percepe la importurile expediate din Thailanda, declarate sau nu ca fiind originare din Thailanda, înregistrate în conformitate cu articolul 2 din Regulamentul de punere în aplicare (UE) 2020/2161 al Comisiei și cu articolul 13 alineatul (3) și articolul 14 alineatul (5) din Regulamentul (UE) 2016/1036.
            
            
               (3)   Valoarea taxelor antidumping care trebuie percepute retroactiv este cea care rezultă din aplicarea taxei antidumping de 35,6 % aplicabilă „tuturor celorlalte societăți”.
            
            
               (4)   Sub rezerva unor dispoziții contrare, se aplică dispozițiile în vigoare în materie de taxe vamale.
            
         
         
            Articolul 2
            Autoritățile vamale sunt invitate să suspende înregistrarea importurilor instituită în conformitate cu articolul 2 din Regulamentul de punere în aplicare (UE) 2020/2161.
         
         
            Articolul 3
            
               (1)   Cererile de scutire de la taxa extinsă prin articolul 1 se formulează în scris în una dintre limbile oficiale ale Uniunii Europene și trebuie semnate de către o persoană autorizată să reprezinte entitatea care solicită scutirea. Cererea trebuie trimisă la următoarea adresă:
               
                           Comisia Europeană
                        
                     
                           Direcția Generală Comerț
                        
                     
                           Direcția G Birou:
                        
                     
                           CHAR 04/39
                        
                     
                           1049 Bruxelles/Brussel
                        
                     
                           BELGIQUE/BELGIË
                        
                     
            
               (2)   În conformitate cu articolul 13 alineatul (4) din Regulamentul (UE) 2016/1036, Comisia poate autoriza, printr-o decizie, scutirea de taxa extinsă prin dispozițiile de la articolul 1 a importurilor provenind de la societățile care nu eludează măsurile antidumping instituite prin Regulamentul de punere în aplicare (UE) 2019/915.
            
         
         
            Articolul 4
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 14 septembrie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 176, 30.6.2016, p. 21.
         
            (2)  Regulamentul de punere în aplicare (UE) nr. 217/2013 al Consiliului din 11 martie 2013 de impunere a unei taxe antidumping definitive și de percepere definitivă a taxei provizorii impuse la importurile de anumite folii de aluminiu în rulouri originare din Republica Populară Chineză (JO L 69, 13.3.2013, p. 11).
         
            (3)  Regulamentul de punere în aplicare (UE) 2019/915 al Comisiei din 4 iunie 2019 de instituire a unei taxe antidumping definitive la importurile de anumite folii de aluminiu în rulouri originare din Republica Populară Chineză în urma unei reexaminări efectuate în perspectiva expirării măsurilor în temeiul articolului 11 alineatul (2) din Regulamentul (UE) 2016/1036 al Parlamentului European și al Consiliului (JO L 146, 5.6.2019, p. 63).
         
            (4)  Regulamentul de punere în aplicare (UE) 2020/2161 al Comisiei din 18 decembrie 2020 de deschidere a unei anchete privind o eventuală eludare a măsurilor antidumping instituite prin Regulamentul de punere în aplicare (UE) 2019/915 la importurile de anumite folii de aluminiu în rulouri originare din Republica Populară Chineză prin importuri de anumite folii de aluminiu în rulouri expediate din Thailanda, indiferent dacă au fost sau nu declarate ca fiind originare din Thailanda, și de supunere a acestor importuri la înregistrare (JO L 431, 21.12.2020, p. 42).
         
            (5)  Regulamentul de punere în aplicare (UE) 2020/2162 al Comisiei din 18 decembrie 2020 de deschidere a unei anchete privind o eventuală eludare a măsurilor antidumping instituite prin Regulamentul de punere în aplicare (UE) 2015/2384 și prin Regulamentul de punere în aplicare (UE) 2017/271 la importurile de anumite folii de aluminiu originare din Republica Populară Chineză prin importuri de anumite folii de aluminiu expediate din Thailanda, indiferent dacă au fost sau nu declarate ca fiind originare din Thailanda, și de supunere a acestor importuri la înregistrare (JO L 431, 21.12.2020, p. 48).
         
            (6)  Datele privind importurile prezentate în prezentul regulament nu pot fi comparate ca atare cu datele publicate în urma anchetei inițiale sau a anchetei de reexaminare. Ancheta anterioară a utilizat date referitoare la UE-28, inclusiv Regatul Unit, în timp ce ancheta actuală include numai UE-27 în urma retragerii Regatului Unit din Uniune în 2020.
         
            (7)  Cantitățile de folie brută au fost adaptate, în măsura posibilului, pentru a reflecta folia brută care poate fi utilizată efectiv pentru a produce folie de aluminiu de uz casnic, și nu, de exemplu, pentru industria tipografică, pe baza descrierilor specifice ale produsului din GTA.
         
            (8)  Solicitantul a furnizat informații cu privire la o anchetă în curs efectuată de Oficiul European de Luptă Antifraudă (OLAF) în coordonare cu autoritățile relevante ale statelor membre. Potrivit solicitantului, această anchetă privind eludarea taxelor antidumping a avut ca rezultat sancționarea a doi producători-exportatori thailandezi. Din motive de confidențialitate privind investigațiile în curs ale OLAF, nicio altă informație nu este în prezent disponibilă publicului.
         
            (9)  De exemplu, http://en.wohler.com.cn/index.php/News/view/id/6.html
         
            (10)  O copie a paginii de internet care menționează taxele antidumping a fost furnizată de solicitant în anexa 5 la cerere. Versiunea actuală a site-ului internet, care nu mai menționează evitarea taxelor antidumping, este disponibilă la adresa: http://en.wohler.com.cn/index.php/News/view/id/6.html (accesat ultima dată la 23 februarie 2021). A se remarca faptul că pagina LinkedIn a societății menționează în continuare: „Fabrica thailandeză este înființată pentru eliminarea taxei antidumping de pe piețele europene și indiene.” (https://www.linkedin.com/company/qingdao-wohler-household-products-co-ltd/about/, accesat ultima dată la 25 februarie 2021). În plus, un alt site internet menționează „pentru a rezolva problema taxei antidumping, construim o altă fabrică în Thailanda”: https://tigerhuang923.en.ec21.com/company_info.html (accesat ultima dată la 25 mai 2021). O altă societate thailandeză menționează, de asemenea, faptul că importurile din Thailanda sunt scutite de taxe antidumping: https://www.top-ranking.com.cn/news/view?id=1792&lang;=en (accesat ultima dată la 25 februarie 2021).
         
            (11)  JO L 431, 21.12.2020, p. 48.